'भट्टा-पारसौल में सात बलात्कार हुए : आयोग'  
सूत्रों ने बताया कि महिलाओं ने ऐसा वक्तव्य नहीं दिए जाने का दबाव होने के बावजूद आयोग के समक्ष अपने साथ दुष्कर्म होने संबंधी बयान दिया है।
राष्ट्रीय महिला आयोग ने नोएडा के दो गांवों भट्टा-पारसौल के किसानों पर कथित पुलिस नृशंसता के दौरान महिलाओं द्वारा लगाए आरोपों के मामले में केंद्र को अपनी रिपोर्ट सौंप दी है।  गांव की सात महिलाओं ने अपनी शिकायत में कहा था कि पुलिसकर्मियों ने उनके साथ कथित तौर पर दुष्कर्म किया।  आयोग सूत्रों ने बताया कि इस संबंध में रिपोर्ट महिला और बाल विकास मंत्री कृष्णा तीरथ को सौंप दी गई है।  सूत्रों ने बताया कि महिलाओं ने ऐसा वक्तव्य नहीं दिए जाने का दबाव होने के बावजूद आयोग के समक्ष अपने साथ दुष्कर्म होने संबंधी बयान दिया है।  उन्होंने बताया कि सातों ने राष्ट्रीय अनुसूचित जाति आयोग के सामने भी यही बयान दिया था।